На основу члана 24.Законa о контроли државне помоћи („Службени гласник РС”, број 51/09) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12-УС и 72/12),

Влада доноси

**УРЕДБУ**

**О ИЗМЕНАМА И ДОПУНИ**

**УРЕДБЕ О ПРАВИЛИМА ЗА ДОДЕЛУ ДРЖАВНЕ ПОМОЋИ**

**Члан 1.**

У Уредби о правилима за доделу државне помоћи („Службени гласник РС”, бр. 13/10, 100 /11 и 91/12), члан 95. став 1. мења се и гласи:

„ Државна помоћ мале вредности (de minimis државна помоћ) може да се додели привредном субјекту под условом да није могуће доделити државну помоћ по правилима утврђеним овом уредбом за доделу регионалне, хоризонталне или секторске државне помоћи. Државна помоћ мале вредности (de minimis државна помоћ) не пријављује се Комисији за контролу државне помоћи. Одлуку о оправданости доделе државне помоћи мале вредности (de minimis државне помоћи) доноси давалац државне помоћи ”.

**Члан 2.**

#### У члану 97. став 1. мења се и гласи:

#### „Давалац државне помоћи дужан је да, у писаној форми, обавести корисника о томе да му додељује државну помоћ мале вредности (de minimis државну помоћ) и о износу помоћи коју му додељује и да затражи од корисника да га, у писаној форми, обавести о свим другим државним помоћима мале вредности (de minimis државна помоћ) које су му додељене у текућој фискалној години и у претходне две фискалне године.”.

После става 2. додаје се став 3, који гласи:

„Давалац државне помоћи који додељује државну помоћ мале вредности (de minimis државну помоћ) дужан је да:

- води евиденцију о додељеним државним помоћима мале вредности по појединачним корисницима помоћи;

- чува податке о додељеним државним помоћима мале вредности десет година од дана њихове доделе;

- на писани захтев Комисије за контролу државне помоћи, достави све податке како би се утврдило да ли супри додели државне помоћи мале вредности били испуњени сви услови за њену доделу.;

- износе додељених државних помоћи мале вредности доставља министарству надлежном за послове финансија, ради израде годишњег извештаја о додељеној државној помоћи .”

**Члан 3.**

Ова уредба ступа на снагу осмог дана од дана објављивања у „Службеном гласнику Републике Србије”.

Број:

У Београду ... априла 2013

Влада

Председник